विद्यापतिक अमर कृति 'कखन हरब दुःख मोर' नव रूप, नव संगीतक संग आएल अछि. मैथिली फिल्म 'मुखियाजी' फेम संगीतकार प्रवेश मल्लिक अपन स्वर ओ संयोजन मे एहि गीत कें प्रस्तुत केलनि अछि.
 बॉलीवुड फिल्म 'जय गंगाजल' मे संगीत द' चर्चित भेल संगीतक ई धुरंधर मैथिली संगीत मे सेहो नूतन प्रयोग ओ सरल-सहज प्रस्तुति लेल चिन्हल जाइत छथि. हिनक मैथिली म्यूजिक वीडियो 'नमरी लुच्चा' सेहो खूब पसिन कएल गेल छल.
 सोशल मीडिया पर विद्यापतिक लिखल ई गीत प्रवेशक स्वर मे लोकक धियान आकर्षित क' रहल अछि. हिनका मिथिलाक 'ए. आर. रहमान' कहल जाइत अछि.
 फिल्म निर्देशक विकास झाक वीडियो ओ विक्रम-निकितेश केर गिटार सहयोग सं ई म्यूजिक वीडियो बहुत नीक बनल अछि.
 वीडियो देखी, सुनी. लाइक-शेयर करी आ मैथिली संगीत मे नूतन विहानक स्वागत मे संग आबी. जय मैथिली! 